तीन लोगों पर बाग उजाड़ने का आरोप
तोशाम पुलिस ने दो व्यक्तियों महिला के खिलाफ नाजायज तंग करने, जाति सूचक गालियां देने, जान से मारने की धमकी देने बिजली की मोटर सामान चोरी करने के आरोप में मामला दर्ज किया है। पुलिस मामले की जांच कर रही है। सेक्टर पांच पंचकूला निवासी गुलाब सिंह ने पुलिस को शिकायत में बताया है कि गांव बजीणा में 10 एकड़ भूमि में राष्ट्रीय बागवानी मिशन के तहत किन्नू अनार का बाग लगाया हुआ है। मेरी प|ी ने गांव सागवान की हद में निगाना फीडर नहर के बाई तरफ चार मरले जमीन ट्यूवबेल के लिए खरीद रखी है। इस जमीन पर ट्यूवबेल बनाया हुआ है। जिस पर बिजली का कनेक्शन ले रखा है एक कमरा भी बनाया हुआ है। बाग से पांच किलोमीटर दूरी यहां से रहती है। सिंचाई के लिए पाइप लाइन जमीन में दबा रखी है। दिसंबर 2015 में आरोपितों ने कहा कि यहां ट्यूवबेल चलाने के बदले में पांच लाख रुपये देने होंगे जबकि सितंबर 2013 में इन लोगों ने हल्फनामा देकर कहा था कि यहां ट्यूवबेल लगाने में उनको कोई परेशानी नहीं है। दिसंबर 2015 में जमीन में दबी पाइप काट दी और ट्रांसफार्मर के फ्यूज तोड़ डाले। बिजली मीटर के तार काटकर जला दिए गए साथ ही बिजली की मोटर जरूरत का सामान चोरी कर लिया गया। मामले में एक साल तक अधिकारियों को लिखता रहा। लेकिन कोई कार्रवाई नहीं हुई और उसका बाग उजड़ गया। पुलिस ने शिकायत के आधार पर भादस की धारा 427, 506, 547, 380 एससी एसटी एक्ट सहित विभिन्न धाराओं के तहत मामला दर्ज कर छानबीन शुरू कर दी है।
hin_Deva hin_Deva